Foto: flickr.com Rossiyaning Amerikadagi prezidentlik saylovlariga aralashuvi bois jodugarlar ovini boshlagan davlat xizmatchilari korrupsiya va noqonuniy faoliyatlari tufayli ishdan bo‘shatilmoqda hamda lavozimi pasaytirilmoqda. Bu haqda AQSh prezidenti Donald Tramp ma’lum qildi.    "Rossiya atrofidagi jodugarlar ovi davom etmoqda, hozircha bu tovlamachilikning "yaratuvchilari hamda asoschilari" korrupsiya va jinoiy faoliyatlari sababli ishdan bo‘shatilmoqda va lavozimi pasaytirilmoqda, - deb yozdi Tramp o‘z Twitter’ida. – Bu yolg‘on tufayli barcha ishonch yo‘qotildi va kelgusida yana ko‘p narsa yo‘qotiladi. Kelishuv bo‘lmagan!".    Eslatib o‘tamiz, avvalroq Rossiyaning 2016 yilda AQShdagi prezidentlik saylovlariga aralashuvini surishtiruvdan o‘tkazayotgan maxsus prokuror Robert Myuller Donald Trampni sudga chaqirtirish bilan tahdid qilgandi.